Didžiasalis

Didžiasalis – kaimas Ignalinos rajono savivaldybėje, 5 km į rytus nuo Tverečiaus, prie kelio , netoli Lietuvos sienos su Baltarusija. Seniūnijos centras, turi seniūnaitijos statusą. Veikia „Ryto“ gimnazija, muzikos mokyklos filialas, vaikų lopšelis-darželis, kultūros centras, biblioteka, vaistinė, ambulatorija, koplyčia. Yra išlikę pirmojo pasaulinio karo gynybiniai įtvirtinimai (kultūros paminklas).


 Etimologija 

Pavadinimas kildinamas iš žodžių di̇̀delis, di̇̀dis ʻžymus savo apimtimiʼ ir salà ʻsodžius, kaimasʼ (plg. kaimo istoriniai pavadinimai ,  „didelis kaimas“). Minimas nuo 1755 m. kaip  (taip pat reiškia „didelis kaimas“).

 Geografija 

Gyvenvietė įsikūrusi tarp Dysnos ir Birvėtos upių. Netoliese telkšo Agarinio ir Dumblio ežerai. Yra žvyro telkinys.

 Istorija 

XIX a. Didžiasalis – kaimas Švenčionių apskrityje, Tverečiaus valsčiuje ir seniūnijoje.

Kaizerinės Vokietijos kariuomenei 1915 m. rudenį okupavus Tverečių ir aplinkinius kaimus, kaimo apylinkėse ėjo fronto linija, nusistovėjusi iki karo pabaigos. Lenkmečiu 1921–1926 m. veikė lietuviška „Ryto“ mokykla. 1929 m. įkurta lenkiška mokykla. Prieš Antrąjį pasaulinį karą kaime buvo kalvė. Nuo 1941 m. priklausė Švenčionių apskrities Tverečiaus valsčiui, buvo apylinkės centras. Nuo 1950 m. – Didžiasalio apylinkės centras, vėliau priklausė Dysnos apylinkei.enciklopedija.ignalinosvb.lt

1950–1992 m. Liudo Giros kolūkio pagalbinė gyvenvietė. Aptikus kokybiško molio klodus 1972–1975 m. pastatyta plytų gamykla.http://www.didz.lt/LT/history.html  1975–1992 m. Didžiasalyje veikė statybinių medžiagų kombinatas, tuo metu kaimas sparčiai augo. Buvo nutiestas Adutiškio–Didžiasalio geležinkelis, įrengta Didžiasalio geležinkelio stotis. Uždarius kombinatą dauguma gyventojų neteko pagrindinės darbovietės ir pajamų šaltinio, tai sąlygojo dideles socialines ir ekonomines problemas. 2007 m. du daugiabučiai buvo visiškai negyvenami, taip pat buvo daug negyvenamų butų, jų kaina buvo nukritusi iki simbolinės (1 litas už butą). 2016 m. buvo skirta virš 800 tūkst. eurų viešosioms erdvėms atnaujinti – pertvarkyti šaligatviai, gatvės, įrengtos vaikų žaidimo aikštelės, renovuota mokykla ir darželis.http://https ://www.lrt.lt/naujienos/verslas/4/1093830/zombiu-miestu-ir-lietuvos-cernobyliu-vadinamas-didziasalis-nori-nusikratyti-etiketes-cia-gera-gyventi

|}


 Gyventojai 

Miestelio visuomenė sensta, didelė dalis gyvena iš pensijų ir pašalpų. Didžiasalyje nėra stambių darbdavių, nesikuria smulkusis verslas, todėl darbingo amžiaus gyventojai išvyksta gyventi kitur.http://https ://www.lrt.lt/naujienos/verslas/4/1093830/zombiu-miestu-ir-lietuvos-cernobyliu-vadinamas-didziasalis-nori-nusikratyti-etiketes-cia-gera-gyventi

 Šaltiniai